Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos sprendimo, nustatančio Bendrijos užimtumo ir socialinio solidarumo programą PROGRESS /* KOM/2006/0440 galutinis - COD 2004/0158 */





[pic] | EUROPOS BENDRIJŲ KOMISIJA | Briuselis, 4.8.2006 KOM(2006) 440 galutinis 2004/0158 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos sprendimo, nustatančio Bendrijos užimtumo ir socialinio solidarumo programą PROGRESS 2004/0158 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos sprendimo, nustatančio Bendrijos užimtumo ir socialinio solidarumo programą PROGRESS 1. APLINKYBėS 1. 2004 m. liepos 14 d. Komisija priėmė pasiūlymą dėl Europos Parlamento ir Tarybos sprendimo, nustatančio Bendrijos užimtumo ir socialinio solidarumo programą PROGRESS[1]. Šis pasiūlymas buvo perduotas Europos Parlamentui ir Tarybai 2004 m. liepos 15 d. 2. Europos ekonomikos ir socialinių reikalų komitetas nuomonę pateikė 2005 4 6..[2] 3. Regionų komitetas nuomonę pateikė 2005 m. vasario 23 d.[3] 4. Europos Parlamentas nuomonę pateikė per pirmąjį svarstymą 2005 m. rugsėjo 6 d.[4] 5. Komisija priėmė iš dalies pakeistą sprendimo pasiūlymą 2005 m. spalio 21 d.[5] , o vėliau, 2006 m. gegužės 24 d., – dar vieną iš dalies pakeistą sprendimo pasiūlymą [6] 6. Taryba bendrąją poziciją priėmė 2006 m. liepos 18 d. 2. Pasiūlymo tikslas Bendras Bendrijos užimtumo ir socialinio solidarumo programos PROGRESS tikslas (toliau – programa) – padėti įgyvendinti Europos Sąjungos užimtumo, socialinių reikalų ir lygių galimybių tikslus ir taip prisidėti prie Socialinės politikos darbotvarkės tikslų siekimo. Pagal šią programą Komisija galės lengviau imtis iniciatyvos; įgyvendinti ES tikslus ir toliau stebėti, kaip jie taikomi nacionalinės politikos srityse; remti ir prižiūrėti ES teisės aktų įgyvendinimą; ir skatinti bendradarbiavimą su ir tarp valstybių narių bei su pilietinės visuomenės organizacijomis. Programos veikla skirstoma į penkis pagrindinius politikos skirsnius: užimtumas, socialinė apsauga ir įtrauktis, darbo sąlygos, kova su diskriminacija ir įvairovė bei lyčių lygybė. 3. Komisijos pastabos dėl bendrosios pozicijos 3.1 Bendros pastabos 2005 m. gruodžio 8 d. Taryba priėmė politinį susitarimą dėl viso teksto, išskyrus 17 straipsnį, kuriame kalbama apie programos finansavimą. 2006 m. gegužės 17 d. Europos Parlamento, Tarybos ir Komisijos tarpinstitucinis susitarimas dėl biudžeto vykdymo tvarkos ir patikimo finansų valdymo padėjo sklandžiai ir greitai priimti pasiūlytą sprendimą. 17 straipsnio 1 dalis dėl finansinio paketo programos veiklai įgyvendinti, buvo iš dalies pakeista 2006 m. gegužės 24 d. persvarstytame Komisijos pasiūlyme. Finansiniame pakete 2007–2013 m. iš viso skiriama 743,25 mln. EUR (dabartinėmis kainomis). Komisija pritaria 2006 m. liepos 18 d. Tarybos bendrajai pozicijai. Bendroji pozicija – tai kompromisas, su kuriuo sutinka Komisija, Taryba ir Europos Parlamentas. 3.2 Kaip buvo atsižvelgta į Europos Parlamento pakeitimus Iš dalies politiškai susitarus dėl bendrosios pozicijos į tekstą jau įtraukiama didžioji Europos Pralamento pakeitimų dalis (cituojant arba naudojant kitas formuluotes). Apskritai, Europos Pralamento, Tarybos ir Komisijos nuomonės dėl šios programos buvo panašios. Tačiau liko neišspręsti du klausimai. Pirmasis buvo susijęs su penkiems politikos skirsniams (17 straipsnio 2 dalis) skiriamu finansavimu, o antrasis – su atskirų skirsnių finansavimu (17 straipsnio 4 dalis ir 12 straipsnio 1 dalies d punktas). Priėmus bendrąją poziciją padaryta labai didelė pažanga atsižvelgiant į Europos Parlamento pateiktas pastabas. Nagrinėjant pirmąjį klausimą bendroji pozicija grindžiama skirstymu, kurį pasiūlė Komisija. Kai kuriems politikos skirsniams bus skiriama didesnė biudžeto dalis, tačiau tai neturės jokio poveikio kitiems skirsniams. Vietoj to, papildomas finansavimas skiriamas iš 10 % nepaskirtos atsargos, kurią pradžioje pasiūlė Komisija. Taryba taip pat sutiko su Europos Parlamento pakeitimu, kuriame prašoma labiau atsižvelgti į „socialinę apsaugą ir integraciją“ bei „lyčių lygybę“. Galiausiai, Taryba padidino „užimtumo“ ir „darbo sąlygų“ finansavimą. Todėl Komisijos pasiūlytos nepaskirtos atsargos buvo visiškai panaudotos, o kiekvienam politikos skirsniui tenkanti finansavimo dalis nustatoma iš karto. Taip Taryba reagavo į antrąją Europos Parlamento ir Komisijos problemą. Abi institucijos buvo pasiūliusios, kad dėl politikos skirsnių finansavimo skirstymo turėtų būti susitarta kasmetinės biudžeto sudarymo procedūros metu. Taryba pradžioje manė, kad finansiniu paskirstymu turėtų rūpintis sudarytas komitetas, kuris padėtų Komisijai įgyvendinti programą. Dabar Tarybos bendroji pozicija visiškai atitinka Europos Parlamento ir Komisijos nuomones, todėl galima lengviau atsakyti į klausimą, kaip įgyvendinama programa, o ypač jos biudžetas. 4. Išvados Komisija mano, kad bendrosios pozicijos tekstas yra priimtinas ir galima greitai priimti pasiūlytą sprendimą, nustatantį programą. Tekstas jokiu būdu nekeičia pirminio Komisijos pasiūlymo esmės, o tik labiau paaiškina, kaip bus įgyvendinama programa. PRIEDAS PAREIŠKIMAS TARYBOS PROTOKOLUI Komisijos pareiškimas Komisija pareiškia, kad pagal jos siūlomo sprendimo, nustatančio Bendrijos užimtumo ir socialinio solidarumo programą PROGRESS, 10 straipsnį programoje gali dalyvauti nevyriausybinės nacionalinio valstybių narių lygmens organizacijos. [1] COM(2004) 488 galutinis. [2] OL C 255, 2005 10 14, p. 67. [3] OL C 164, 2005 7 5, p. 48. [4] A6/2005/199. [5] COM(2005) 536. [6] COM(2004)488/2.